
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 265 

29 Δεκεμβρίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

452. Ίδρυση Ερευνητικού Πανεπιστημιακού Ινστιτού¬ 

του Αστικού Περιβάλλοντος και Ανθρώπινου Δυ¬ 
ναμικού . 1 

453. Ιδρυση Γραφείου Πρωτοβάθμιας Εκπαίδευσης 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 452 (1) 

Ίδρυση Ερευνητικού Πανεπιστημιακού Ινστιτούτου Αστι¬ 
κού Περιβάλλοντος και Ανθρώπινου Δυναμικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 17 παρ. 2τουΝ. 2083/1992 (ΑΊ 59). 

β) Του άρθρου 7 παρ. 4 και 17 του Ν. 2158/1993 (Α’ 
109). 

V) Του άρθρου 29 Α του Ν. 1558/1985, όπως τροποποι¬ 
ήθηκε με το άρθρο 27 του Ν. 2081/1992 (Α' 154). 

δ) Του άρθρου 1 παρ. 22 του Ν. 2327/1995(Α' 156). 

2. Την πρόταση της Γενικής Συνέλευσης του Τμήματος 
Αστικής και Περιφερειακής Ανάπτυξης με ειδική σύνθεση 
(συνεδρίαση 14.12.1994) και την εισήγηση της Συγκλή¬ 
του (συνεδρίαση 21.12.1994) του Παντείου Πανεπιστη¬ 
μίου Κοινωνικών και Πολιτικών Επιστημών. 

3. Το γεγονός ότι δεν διατύπωσε τη γνώμη του το Δια- 
πανεπιοτημιακά Συμβούλιο Έρευνας αν και ζητήθηκε με 
το έγγραφο του Υπουργείου Εθνικής Παιδείας και θρη¬ 
σκευμάτων υπ’ αρίθμ. Β7/97/Φ. 715/11/27.2.95 και ότι 
έχει παρέλθει άπρακτος η προθεσμία του άρθρου 50 παρ. 
3 του Ν. 1268/1982, σύμφωνα με τη διάταξη της παρ. 17 
του άρθρου 28 του Ν. 2083/1992. 

4. Το γεγονός ότι από την έκδοση του παρόντος διατάγ¬ 
ματος προκαλείται ετησίως δαπάνη 10.000.000 δρχ. σε 
βάρος του κρατικού προϋπολογισμού η οποία θα αντιμε¬ 
τωπιστεί από τον προϋπολογισμό εξόδων του Υπουργείου 


Εθνικής Παιδείας και θρησκευμάτων (φορέα Φ. 19-120 
ΚΑΕ 2529) όπου υπάρχει σχετική πρόβλεψη και 
15.000.000 δρχ εφάπαξ ποσού εις βάρος του προϋπολο¬ 
γισμού δημοσίων επενδύσεων. 

5. Τις υπ' αριθμ. 511, 602, 637/1995 γνωμοδοτήσεις 
του Συμβουλίου της Επικράτειας με πρόταση των Υπουρ¬ 
γών Εθνικής Παιδείας και θρησκευμάτων και Οικονομι¬ 
κών, αποφασίζουμε: 

Αρθρο 1 

Ίδρυση - Γενικές Διατάξεις. 

1. Ιδρύεται από το Τμήμα Αστικής και Περιφερειακής 
Ανάπτυξης του Παντείου Πανεπιστημίου Κοινωνικών και 
Πολιτικών Επιστημών Ερευνητικό Πανεπιστημιακό Ινστι¬ 
τούτο (Ε.Π.Ι.), με την επωνυμία «Ινστιτούτο Αστικού Περι¬ 
βάλλοντος και Ανθρώπινου Δυναμικού», το οποίο λειτουρ¬ 
γεί στο πλαίσιο του Παντείου Πανεπιστημίου. 

2. Το Ινστιτούτο είναι νομικό πρόσωπο ιδιωτικού δι¬ 
καίου, με έδρα το Δήμο Καλλιθέας. 

3. Το Ινστιτούτο δεν ανήκει στο δημόσιο τομέα, σύμ¬ 
φωνα με τη διάταξη του άρθρου 17 παρ. 1 του Ν. 2083/ 
92, απολαμβάνει διοικητικής και οικονομικής αυτοτέ¬ 
λειας. 

4. Το Ινστιτούτο έχει σφραγίδα στρογγυλή, η οποία απο- 
τελεΐται από δύο παράλληλους και ομόκεντρους κύκλους 
από τους οποίους ο εξωτερικός έχει διάμετρο 0,04 εκ του 
μέτρου. Στον εσωτερικό αναγράφονται σε κυκλική διά¬ 
σταση οι λέξεις «Ινστιτούτο...» και στο εσωτερικό απεικό¬ 
νιση με το έμβλημα του Ινστιτούτου, το οποίο καθορίζει με 
απόφασή του το Διοικητικό Συμβούλιο. 

5. Το Ινστιτούτο διέπεται ως προς την οργάνωση, τη 
διοίκηση και τη λειτουργία του από τις διατάξεις του άρ¬ 
θρου 17 του Ν. 2083/1992, όπως συμπληρώθηκε με το 
άρθρο 7 παρ. 4α και 17 του Ν. 2158/1993, του παρόντος 
και του εσωτερικού κανονισμού λειτουργίας του. 

Αρθρο 2 

Αντικείμενο - Σκοπός. 

1. Αντικείμενα επιστημονικής ανάλυσης, βασικής εφαρ¬ 
μοσμένης και πειραματικής έρευνας και τεκμηρίωσης του 

Ινστιτούτου συνιστούν γενικότερα τα φαινόμενα και οι 
εξελίξεις στον τομέα του περιβάλλοντος και των ανθρώπι¬ 
νων πόρων. Ειδικά αντικείμενα του Ινστιτούτου αποτελούν 
η διαχείριση, η οργάνωση, η διοίκηση, η αξιολόγηση, η 
χρηματοδότηση και η ανάπτυξη πολιτικών και υπηρεσιών 
για το περιβάλλον και το ανθρώπινο δυναμικό. 

2 . Σκοπός του Ινστιτούτου είναι: η διερεύνηση, η με¬ 
λέτη, η αντιμετώπιση και η συστηματοποίηση των αντικει¬ 
μένων της προηγούμενης παραγράφου από επιστημονική 
ή διεπιστημονική άποψη σε τοπικό / περιφερειακό, 
εθνικό, ευρωπαϊκό και διεθνές επίπεδο. 

3. Τομείς ανάπτυξης του Ινστιτούτου είναι ιδίως: 

- Ανάλυση, σχεδιασμός και αξιολόγηση πολιτικών για το 
αστικό περιβάλλον και το ανθρώπινο δυναμικό (περιβαλ¬ 
λοντική πολιτική, οικιστική πολιτική, αστική ανάπτυξη, πο¬ 
λιτική γής και κατοικίας, πολιτική χρήσεων γης, αστικά δί¬ 
κτυα, χωροταξική πολιτική, πολιτικές για τους ανθρώπι¬ 
νους πόρους, την απασχόληση, συνεχιζόμενη κατάρτιση 
και εκπαίδευση, ανεργία, κοινωνικός αποκλεισμός, κινητι¬ 
κότητα της εργασίας, ασφάλεια, προστασία και επικινδυ- 
νότητα της εργασίας και ανάπτυξη φιλικών προς το περι¬ 
βάλλον προϊόντων και διαδικασιών παραγωγής). 

- Οικονομικές διαστάσεις του αστικού περιβάλλοντος 
και του ανθρώπινου δυναμικού (αναλύσεις περιβαλλοντι¬ 
κών επιπτώσεων κόστους - οφέλους, βασικές αρχές πρό¬ 
ληψης και καταστολής της περιβαλλοντικής υποβάθμι- 
σης, ειδικοί περιβαλλοντικοί φόροι, κοινωνικά πρότυπα 
κατανάλωσης, συστήματα ανακύκλωσης, κόστος περι¬ 
βαλλοντικής προστασίας, χρηματοδοτικοί μηχανισμοί για 
την προστασία του περιβάλλοντος, το πρότυπο της βιώσι¬ 
μης ανάπτυξης και ο προγραμματισμός ειδικών κινή¬ 
τρων). 

- Νέες τεχνολογίες για τη διαχείριση του αστικού περι¬ 
βάλλοντος, της οργάνωσης του χώρου και του ανθρώπινου 
δυναμικού (συστήματα τηλε-εκπαίδευσης και τηλε- 
εργασίας, επιπτώσεις των νέων τεχνολογικών εφαρμογών 
στην απασχόληση και τον ελεύθερο χρόνο από τις νέες τε¬ 
χνολογικές εφαρμογές, δίκτυα επικοινωνιών και εφαρμο¬ 
γές τηλεματικής στη διαχείριση του περιβάλλοντος, εφαρ¬ 
μογές πολυμέσων στην κατάρτιση του ανθρώπινου δυνα¬ 
μικού και την ευαισθητοποίηση των πολιτών). 

- Τεκμηρίωση και βάσεις δεδομένων για το περιβάλλον 
και τους ανθρώπινους πόρους (εφαρμογές γεωγραφικών 
συστημάτων στην ανάλυση πληροφοριών για το περιβάλ¬ 
λον και τις αγορές εργασίας, συστήματα διαχείρισης πλη¬ 
ροφοριών, δημιουργία βάσεων δεδομένων για το περιβάλ¬ 
λον και το ανθρώπινο δυναμικό, δικτύωση με άλλα κέντρα 
και βάσεις δεδομένων στην Ελλάδα και το εξωτερικό, συ¬ 
νεργασίες με δημόσιους ή κοινωφελείς οργανισμούς). 

- Ευρωπαϊκές και διεθνείς διαστάσεις του περιβάλλο¬ 
ντος και του ανθρώπινου δυναμικού (νέες ευρωπαϊκές πο¬ 
λιτικές για το περιβάλλον και τους ανθρώπινους πόρους, 
διευρωπαϊκά δίκτυα, νέα ευρωπαϊκή χωροταξία, θεσμικές 
και διοικητικές διαστάσεις των πολιτικών περιβάλλοντος 
και ανθρώπινων πόρων, μεταναστευτικά ρεύματα και ου- 
νέπειές τους, ειδικά προβλήματα των εσωτερικών και 
εξωτερικών συνόρων στον ευρωπαϊκό χώρο, μεταφορά 


και εμπόριο της ρύπανσης, διαχείριση των αποβλήτων, 
διεθνής συνεργασία για την αντιμετώπιση παγκόσμιων 
προβλημάτων). 

Για την επίτευξη του σκοπού του το Ινστιτούτο: 

α) Προωθεί την έρευνα σε εθνικό, ευρωπαϊκό και διε¬ 
θνές επίπεδο σε συνεργασία με άλλους φορείς ανάλογης 
δραστηριότητας στο εσωτερικό και εξωτερικό. 

β) Διεξάγει ερευνητικά προγράμματα και μελέτες κατ' 
ανάθεση ή σε συνεργασία με άλλους ελληνικούς ή ξένους 
φορείς, δημόσιους ή ιδιωτικούς οε θέματα τα οποία ανα- 
φέρονται σε επιμέρους τομείς των επιστημονικών ενδια¬ 
φερόντων του Ινστιτούτου. Επίσης παρέχει συμβουλευτι¬ 
κές υπηρεσίες κοι άλλες επιστημονικές υπηρεσίες σε δη¬ 
μόσιους και ιδιωτικούς φορείς στους τομείς δραστηριότη- 
τός του. 

γ) Αναπτύσσει σχέσεις και συνεργάζεται με ημεδαπά 
και αλλοδαπά Ανώτατα Εκπαιδευτικά Ιδρύματα, Σχολές ή 
Τμήματά τους, ημεδαπά ή αλλοδαπά ερευνητικά κέντρα, 
ινστιτούτα ή οργανισμούς του ιδίου ή παρεμφερούς επι¬ 
στημονικού ενδιαφέροντος, με Υπουργεία και άλλους φο¬ 
ρείς του δημοσίου ή ιδιωτικού τομέα, καθώς και ιδιώτες 
που κατέχουν αρχειακό υλικό σχετικό με το αντικείμενο 
του Ινστιτούτου. 

δ) Στηρίζει με κάθε τρόπο την προπτυχιακή και μετα¬ 
πτυχιακή εκπαίδευση του Τμήματος Αστικής και Περιφε¬ 
ρειακής Ανάπτυξης καθώς και άλλων τμημάτων Α.Ε.Ι. που 
έχουν γνωστικό αντικείμενο που σχετίζεται με τους τομείς 
δραστηριότητάς του. 

ε) Ειδικεύει επιστήμονες, ερευνητές και μεταπτυχια¬ 
κούς φοιτητές στους τομείς δραστηριότητάς του και πα¬ 
ρέχει κάθε μορφής επιστημονική συμπαράσταση στο έργο 
τους. 

στ) Συγκεντρώνει τις πηγές, δημιουργεί βάσεις δεδομέ¬ 
νων, συγκροτεί βιβλιοθήκη, ταινιοθήκη, βιντεοθήκη και 
αρχείο υλικού και προμηθεύεται τον απαραίτητο εξοπλι¬ 
σμό. Μισθώνει ή αποκτά χώρους για τις εγκαταστάσεις 
των υπηρεσιών του και την απαραίτητη για τη λειτουργία 
του υλικοτεχνική υποδομή. 

ζ) Οργανώνει διαλέξεις, σεμινάρια και συνέδρια και γε¬ 
νικά αναπτύσσει οποιαδήποτε επιμορφωτική δραστηριό¬ 
τητα συναφή με τους σκοπούς του. 

η) Εκδίδει δημοσιεύματα για την προβολή του έργου του 
σε έντυπη μορφή καθώς και σε άλλη μορφή, χρησιμοποιώ¬ 
ντας σύγχρονες τεχνικές οπτικοακουστικών μέσων. Πα¬ 
ράγει κάθε είδους εκπαιδευτικά, εποπτικό και βοηθητικά 
υλικά για τη στήριξη και προαγωγή του ερευνητικού έργου 
του. 

θ) Αναπτύσσει δραστηριότητες αρχικής και συνεχιζόμε¬ 
νης επαγγελματικής κατάρτισης και τηλεκπαίδευσης σε 
αντικείμενα συναφή με τους σκοπούς του. Εγκαθιστά 
«παρατηρητήρια» για την παρακολούθηση των εξελίξεων 
σε θέματα περιβάλλοντος και ανθρώπινου δυναμικού και 
σε λοιπά θέματα της επιστημονικής αρμοδιότητάς του. 

ι) Ιδρύει ειδικευμένα Κέντρα και Εργαστήρια. 

κ) Αναπτύσσει οποιαδήποτε άλλη δραστηριότητα συ¬ 
ναφή με τους σκοπούς του. 

Αρθρο 3 

Φορείς Συμμετοχής. 

Στο Ινστιτούτο Αστικού Περιβάλλοντος και Ανθρώπινου 
Δυναμικού συμμετέχουν οι φορείς: 

α) Τμήμα Αστικής και Περιφερειακής Ανάπτυξης Πα- 
ντείου Πανεπιστημίου. 

β) Τμήμα Αρχιτεκτόνων Αριστοτελείου Πανεπιστημίου 
Θεσσαλονίκης, Τομέας Πολεοδομίας Χωροταξίας και Πε¬ 
ριφερειακής Ανάπτυξης. 

Άρθρο 4 

Εποπτεΐα. 

Το Ινστιτούτο εποπτεύεται από το Υπουργείο Εθνικής 
Παιδείας και θρησκευμάτων. Η εποπτεΐα του Υπουργείου 
Εθνικής Παιδείας και θρησκευμάτων περιλαμβάνει οικο¬ 
νομικό, διαχειριστικό και διοικητικό έλεγχο. Ο έλεγχος 
αφορά στη νομιμότητα των πράξεων και ενεργειών των 
οργάνων διοίκησης. 

Άρθρο 5 

Διοίκηση Ινστιτούτου. 

1. Το Ινστιτούτο διοικεΐται, σύμφωνα με τις παρ. 5 και 6 
του άρθρου 17 του Ν. 2083/1992, όπως έχει συμπληρω¬ 
θεί με τις παρ. 4α και 17 του άρθρου 7 του Ν. 2158/1993 
από: 

α) Το Διοικητικό Συμβούλιο. 

β) Το Διευθυντή. 

γ) Τον Αναπληρωτή Διευθυντή. 

2. Το Διοικητικό Συμβούλιο αποτελεΐται από: 
α) Το Διευθυντή του Ινστιτούτου, ως πρόεδρο. 

β) Τρία (3) μέλη Δ.Ε.Π. του Τμήματος Αστικής και Περι¬ 
φερειακής Ανάπτυξης του ΠαντεΙου Πανεπιστημίου Κοι¬ 
νωνικών και Πολιτικών Επιστημών, τα οποία ορίζονται με 
τη διαδικασία που προβλέπουν οι διατάξεις του εδαφίου α’ 
της παρ. 6 του άρθρου 17 του Ν. 2083/1992 και τα οποία 
πρέπει να προέρχονται από τομείς συναφείς με το πεδίο 
έρευνας του Ε.Π.Ι. 

γ) Δύο (2) ερευνητές που προτείνονται από το σύνολο 
των ερευνητών του Ινστιτούτου. 

δ) Ένα (1) μέλος ΔΕΠ του Τομέα Πολεοδομίας, Χωρο¬ 
ταξίας και Περιφερειακής Ανάπτυξης του Τμήματος Αρχι¬ 
τεκτόνων του Αριστοτελείου Πανεπιστημίου Θεσσαλονί¬ 
κης. 

3. Το Διοικητικό Συμβούλιο του Ινστιτούτου αποφασίζει 
για κάθε θέμα που αφορά τη διοίκηση και λειτουργία, τη 
διαχείριση της περιουσίας και τη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών του. 

Ειδικότερα, το Διοικητικό Συμβούλιο: 
α) Χαράζει τη γενική ερευνητική πολιτική του Ινστιτού¬ 
του και αποφασίζει για τα διεξαγόμενα προγράμματα, 
β) Εποπτεύει και ελέγχει τις υπηρεσίες του. 
γ) Καθορίζει την οικονομική πολιτική του Ινστιτούτου, 
δ) Εγκρίνει τον προϋπολογισμό, τον απολογισμό και τον 


ισολογισμό του Ινστιτούτου. 

ε) Προσλαμβάνει, ύστερα από εισήγηση του Διευθυντή, 
το αναγκαίο προσωπικό και καθορίζει τις αποδοχές του 
επιστημονικού προσωπικού. 

στ) Καταρτίζει και εκδίδει τον κανονισμό λειτουργίας 
του Ινστιτούτου. 

ζ) Αποδέχεται κάθε είδους επιχορηγήσεις, δωρεές και 
εισφορές τρίτων και καθορίζει του ειδικότερους όρους 
αποδοχής και διάθεσης τους. 

4. α) Διευθυντής του Ινστιτούτου ορίζεται καθηγητής ή 
αναπληρωτής καθηγητής του Τμήματος Αστικής και Περι¬ 
φερειακής Ανάπτυξης του ΠαντεΙου Πανεπιστημίου Κοι¬ 
νωνικών και Πολιτικών Επιστημών. 

Ως προς τα προσόντα, τη διαδικασία πρόσληψης και τη 
θητεία εφαρμόζονται οι διατάξεις της παρ. 7 του άρθρου 
17 του Ν. 2083/1992. 

β) Ο Διευθυντής του Ινστιτούτου ασκεί τις εξής αρμο¬ 
διότητες: 

I. Εκπροσωπεί το Ινστιτούτο δικαστικά και εξώδικα, ενώ¬ 
πιον κάθε Αρχής ή Οργανισμού ή Τράπεζας και γενικά στις 
συναλλαγές του με τρίτους. 

Ιί. Διευθύνει το Ινστιτούτο και μεριμνά για την εν γένει 
οργάνωση και εύρυθμη λειτουργία του. 

ϋί. Συγκαλεί το Διοικητικό Συμβούλιο και προίσταται των 
συνεδριάσεών του. 

ίν. Καταρτίζει το πλαίσιο της εραυνητικής δραστηριότη¬ 
τας και καθορίζει τις διαδικασίες αξιολόγησης, επιλογής 
και χρηματοδότησης ερευνητικών προγραμμάτων, 
ν. Συντονίζει τις ερευνητικές δραστηριότητες του Ινστι¬ 
τούτου και λαμβάνει τα αναγκαία μέτρα για την εύρυθμη 
λειτουργία του. 

νϊ. Μεριμνά για την κατάρτιση του προϋπολογισμού, του 
απολογισμού και του ισολογισμού και την υποβολή τους 
για έγκριση στο Δ.Σ. 

νϋ. Αναζητεί πηγές χρηματοδότησης και διενεργεί κάθε 
πράξη που είναι απαραίτητη για την εξασφάλιση χρηματι¬ 
κών πόρων. 

νίϋ. Δίνει εντολή για την πληρωμή κάθε δαπάνης ή την 
ανάληψη χρηματικών ποσών από τραπεζικούς λογαρια¬ 
σμούς. 

ίχ. Εισηγείται την πρόσληψη του κάθε είδους προσωπι¬ 
κού του Ινστιτούτου. 

χ. Προίσταται του προσωπικού του Ινστιτούτου, 
χί. Υπογράφει τα έγγραφα του Ινστιτούτου. 

Ο Διευθυντής μπορεί να μετέχει στην εκτέλεση ερευ¬ 
νητικών προγραμμάτων του Ινστιτούτου, με ιδιαίτερη σύμ¬ 
βαση. 

5. α) Αναπληρωτής Διευθυντής του Ινστιτούτου ορίζεται 
μέλος Δ.Ε.Π. του τμήματος Αστικής και Περιφερειακής 
Ανάπτυξης του ΠαντεΙου Πανεπιστημίου ή Ερευνητής του 
Ινστιτούτου, που διορίζεται σύμφωνα με τα όσα ορίζονται 
στην παρ. 7 του άρθρου 17 του Ν. 2083/1992. 

β) Ο Αναπληρωτής Διευθυντής αναπληρώνει το Διευθυ¬ 
ντή σε περίπτωση απουσίας ή κωλύματος του και ασκεί 
όσες αρμοδιότητες ανατίθενται σ’ αυτόν με τον εσωτε¬ 
ρικό κανονισμό λειτουργίας ή με αποφάσεις του Δ.Σ. ή του 
Διευθυντή. 

6. Ο Διευθυντής του ινστιτούτου μπορεί με απόφαση 
του να παρέχει γενική ή ειδική εξουσιοδότηση εκπροσώ¬ 
πησης του Ινστιτούτου είτε στον Αναπληρωτή Διευθυντή 
είτε σε μέλη του Διοικητικού Συμβουλίου, είτε σε ερευνη¬ 
τές του Ινστιτούτου. Ομοίως ο Διευθυντής μπορεί να με¬ 
ταβιβάζει ορισμένες αρμοδιότητες του στον Αναπληρωτή 
Διευθυντή είτε σε μέλη του Διοικητικού Συμβουλίου ή σε 
υπαλλήλους του Ινστιτούτου. 

7. Το ύψος των αποδοχών του Διευθυντή και του Ανα¬ 
πληρωτή Διευθυντή ορίζεται ως: 

α> για τον Διευθυντή το 50% των πόσης φύσεως τακτι¬ 
κών αποδοχών της οργανικής του θέσης. 

β) για τον Αναπληρωτή Διευθυντή 90% των αποδοχών 
του Διευθυντή του Ινστιτούτου. 

8. Το Διοικητικό Συμβούλιο μετά από πρόταση ίου Διευ¬ 
θυντή αποφασίζει την εγγραφή μελών του Ινστιτούτου φυ¬ 
σικών ή νομικών προσώπων, στα οποία παρέχεται το δικαί¬ 
ωμα να έχουν σύμφωνα με τους όρους που θέτει ο εσωτε¬ 
ρικός κανονισμός, πρόσβαση στο Κέντρο Τεκμηρίωσης, 
στη Βιβλιοθήκη και άλλα προνόμια. 

Αρθρο 6 

Οργανωτική Διάρθρωση 

1. Το Ινστιτούτο απαρτίζεται από τα εξής τμήματα: 
α) Το Τμήμα Ερευνών και Ανάπτυξης Δραστηριοτήτων 
παρέχει υποστήριξη για την εκπόνηση ερευνητικών προ¬ 
γραμμάτων και μελετών, μεριμνά για την συγκέντρωση 
στοιχείων και πληροφοριών στους επιστημονικούς τομείς 
που καλύπτουν οι δραστηριότητες του Ινστιτούτου και 
συλλέγει τα αναγκαία στατιστικά και συγκριτικά στοιχεία 
για τον προγραμματισμό την σχεδίαση και εκτέλεση των 
ερευνητικών έργων. 

Επιπλέον παρακολουθεί και εντοπίζει τις δυνατότητες 
ανάπτυξης και χρηματοδότησης των δραστηριοτήτων του 
Ινστιτούτου και εισηγείται σχετικά στο Διευθυντή. Το 
Τμήμα αυτό έχει την ευθύνη οργάνωσης και διοίκησης του 
Μηχανογραφικού Κέντρου για επιστημονικές εφαρμο¬ 
γές. 

Το Τμήμα Ερευνών και Ανάπτυξης Δραστηριοτήτων 
αποτελείται από τις Μονάδες: 
ΐ. Ερευνών και Μελετών 
ϋ. Τεκμηρίωσης και Βάσεων Δεδομένων 
ϋί. Πληροφορικής και Ανάπτυξης 
ίν. Γεωγραφικών Συστημάτων Πληροφοριών 
ν. Εποπτικών Μέσων και Πολυμέσων 
β) Το Τμήμα Εκδόσεων και Βιβλιοθήκης μεριμνά για την 
έκδοση των δημοσιευομένων και λοιπών εντύπων του Ιν¬ 
στιτούτου καθώς και για την συγκρότηση και συστηματική 
ενημέρωση όλων των αρχείων εντύπου ή ηλεκτρονικού 
υλικού. Έχει επίσης την ευθύνη για την οργάνωση και λει¬ 
τουργία της Βιβλιοθήκης του Ινστιτούτου και για την τή¬ 
ρηση και ενημέρωση βιβλιογραφικού αρχείου. 

γ) Το Τμήμα Εκδηλώσεων και Εκπαίδευσης μεριμνά για 
τον προγραμματισμό, την οργάνωση και την εκτέλεση 
όλων των εκπαιδευτικών προγραμμάτων, των προγραμμά¬ 
των επαγγελματικής κατάρτισης και τηλεκπαίδευσης κα¬ 
θώς και των εκδηλώσεων των Ινστιτούτου και ιδιαίτερα 


των Συνεδρίων, Συμποσίων, Σεμιναρίων και Συνεντεύξεων 
Τύπου. 

δ) Το Τμήμα Οικονομικής Διαχείρισης και Προσωπικού 
αποτελείται από δύο Γραφεία: το Γραφείο Οικονομικής 
Διαχείρισης και το Γ ραφείο Προσωπικού. 

δ·,) Το Γ ραφείο Οικονομικής Διαχείρισης τηρεί τις λογι¬ 
στικές καταστάσεις, χειρίζεται τα θέματα κατάρτισης, 
έγκρισης και εκτέλεσης του προϋπολογισμού, επιμελείται 
της εκκαθάρισης των αποδοχών και γενικότερα αποζημιώ¬ 
σεων του προσωπικού, της εκκαθάρισης των δαπανών, 
της είσπραξης των εσόδων και της προμήθειας των ανα¬ 
γκαίων παγίων και αναλώσιμων υλικών. Τηρεί τα αναγκαία 
παραστατικά είσπραξης και δαπανών, μεριμνά για τη χρη¬ 
ματοδότηση των δραστηριοτήτων του Ινστιτούτου και 
ενεργεί όλες τις αναγκαίες δοσοληψίες με Τράπεζες και 
Δημόσιες Υπηρεσίες. 

δ 2 ) Το Γ ραφείο Προσωπικού επιμελείται όλων των θε¬ 
μάτων του προσωπικού, της τήρησης των νόμων και απο¬ 
φάσεων που αφορούν στις εργασιακές σχέσεις και τη μι- 
σθολογική του κατάσταση και συνεργάζεται για τα θέματα 
αρμοδιότητάς του με το Τ μήμα Οικονομικής Διαχείρισης 
και το Διευθυντή του Ινστιτούτου. 

ε) Η Γραμματεΐα μεριμνά για τη διοικητική εξυπηρέτηση 
του Δ.Σ. και του διευθυντή, για τη διακίνηση και αρχειοθέ¬ 
τηση εγγράφων, για τη διακίνηση πληροφοριακών εντύ¬ 
πων και επιστημονικού υλικού προς τα αρμόδια τμήματα 
και τους ερευνητές, και για εύρυθμη λειτουργία των χώ¬ 
ρων και του εξοπλισμού. 

2. Λεπτομέρειες για την εσωτερική διάρθρωση των 
υπηρεσιών του Ινστιτούτου καθορίζονται με τον Εσωτε¬ 
ρικά Κανονισμό Λειτουργίας, ο οποίος εγκρίνεται με από¬ 
φαση του Διοικητικού Συμβουλίου. 

Αρθρο 7 
Προσωπικό 

1. Το προσωπικό του ινστιτούτου διακρίνεται σε Τα¬ 
κτικό και Εκτακτο. Το Τακτικό Προσωπικό περιλαμβάνει 
Επιστημονικό, Ειδικό Διοικητικό και Τεχνικό Προσωπικό 
(ΕΔΤΠ) και διοικητικό προσωπικό. 

2. Το Επιστημονικό Προσωπικό αποτελείται από τις 
ακόλουθες κατηγορίες: 

ί. Τακτικούς Ερευνητές που είναι μέλη Δ.Ε.Π. του Τμή¬ 
ματος Αστικής και Περιφερειακής Ανάπτυξης του Πα- 
ντείου Πανεπιστημίου Πολιτικών και Κοινωνικών Επιστη¬ 
μών. 

1 Ερευνητές που είναι μέλη Δ.Ε.Π. των Α.Ε.Ι. της ημε¬ 
δαπής ή αλλοδαπής ή εξειδικευμένους επιστήμονες 
εκτός ΑΕΙ. 

III. Επιστημονικούς Συνεργάτες που είναι κάτοχοι μετα¬ 
πτυχιακού ή διδακτορικού διπλώματος. 

ϊν. Επιστημονικούς Βοηθούς που είναι πτυχιούχοι ΑΕΙ 
και ΤΕΙ. 

3. Το Ειδικό Διοικητικό και Τεχνικό Προσωπικό (ΕΔΤΠ) 
αποτελείται από: 

α) Πτυχιούχους Πανεπιστημιακής Εκπαίδευσης (Π.Ε.) 
β) Πτυχιούχους Τεχνολογικής Εκπαίδευσης (Τ.Ε.) 

4. Το διοικητικό Προσωπικό του Ινστιτούτου αποτελεί¬ 
τε» από: 

α) Πτυχιούχους Πανεπιστημιακής Εκπαίδευσης 
β) Πτυχιούχους Τεχνολογικής Εκπαίδευσης 
γ) Πτυχιούχους Δευτεροβάθμιας Εκπαίδευσης 
δ) Πτυχιούχους Υποχρεωτικής Εκπαίδευσης 
5.0 αριθμός των θέσεων του προσωπικού του Ινστιτού¬ 
του ορίζεται ως εξής: 
α) Μία (1) θέση Διευθυντή, 
β) Μία (1) θέση Αναπληρωτή Διευθυντή, 
γ) Δέκα πέντε (15) θέσεις Επιστημονικού Προσωπικού, 
ειδικότητας Πτυχιούχων Οικονομικών, Πολιτικών, Κοινω¬ 
νικών και Ανθρωπιστικών Επιστημών, θετικών Επιστημών, 
Επιστημών Μηχανικού και Πληροφορικής, Πανεπιστημια¬ 
κής και Τεχνολογικής Εκπαίδευσης. 

δ) Πέντε (5) θέσεις Ειδικού Διοικητικού και Τεχνικού 
Προσωπικού, οι οποίες καταν&μονται ως εξής: Τρεις (3) 
θέσεις κατηγορίας Πανεπιστημιακής Εκπαίδευσης (Π.Ε.). 
Δύο (2) θέσεις κατηγορίας Τεχνολογικής Εκπαίδευσης 
(Τ.Ε.). Για τις θέσεις αυτές απαιτείται ειδικότητα Πτυχιού- 
χου Νομικών, Οικονομικών, Πολιτικών, Κοινωνικών και Αν¬ 
θρωπιστικών Επιστημών, θετικών Επιστημών, Επιστημών 
Μηχανικού, Πληροφορικής και Βιβλιοθηκονομίας. 

ε) Πέντε (5) θέσεις Διοικητικού Προσωπικού, οι οποίες 
κατανέμονται ως εξής: 1. Δύο (2) θέσεις κατηγορίας Πανε¬ 
πιστημιακής Εκπαίδευσης (Π.Ε.). 2. Μία (1) θέση κατηγο¬ 
ρίας Τεχνολογικής Εκπαίδευσης (Τ.Ε.). 3. Μία (1) θέση κα¬ 
τηγορίας Δευτεροβάθμιας Εκπαίδευσης (Δ.Ε.), κλάδου 
Διοικητικού - Λογιστικού. 4. Μία (1) θέση κατηγορίας Υπο¬ 
χρεωτικής Εκπαίδευσης (Υ Ε.) κλάδου επιμελητών. Για τις 
θέσεις κατηγορίας Π.Ε. και Τ.Ε. απαιτείται ειδικότητα Πτυ- 
χιούχου Νομικών, Οικονομικών, Πολιτικών, Κοινωνικών και 
Ανθρωπιστικών Επιστημών, θετικών Επιστημών, Επιστη¬ 
μών Μηχανικού, Πληροφορικής και Βιβλιοθηκονομίας. 

6. Η πρόσληψη γίνεται ύστερα από προκήρυξη των θέ¬ 
σεων. Στην προκήρυξη αναφέρονται η κατηγορία της θέ¬ 
σης, η ειδικότητα και τα ειδικότερα προσόντα πρόσληψης. 
Η προκήρυξη των θέσεων γίνεται με απόφαση του Διοικη¬ 
τικού Συμβουλίου και δημοσιεύεται σε δύο ημερήσιες 
εφημερίδες. 

7. Οι αποδοχές του Τακτικού Προσωπικού καθορίζονται 
με την κάθε σύμβαση κατά κατηγορία, και δεν μπορεί να 
υπερβαίνουν το όριο των αποδοχών του καθηγητή ΑΕΙ Α' 
βαθμίδας. 

8. Τα προσόντα πρόσληψης του Ειδικού Διοικητικού και 
Τεχνικού Προσωπικού (ΕΔΤΠ) ορίζονται ως εξής: 

α) Γ ια τα μέλη του ΕΔΤΠ Πανεπιστημιακής Εκπαίδευ¬ 
σης: Τα αντίστοιχα κατά ειδικότητα πτυχία ή διπλώματα 
ΑΕΙ της ημεδαπής, ή ισότιμα αντίστοιχης ειδικότητας σχο¬ 
λών της αλλοδαπής και εμπειρία σε θέματα υποδομής και 
υποστήριξης της έρευνας που αποδεικνύεται από βεβαιώ¬ 
σεις σχετικής προϋπηρεσίας τους. 

β) Για τα μέλη ίου ΕΔΤΠ Τεχνολογικής Εκπαίδευσης: 
Τα αντίστοιχα κατά ειδικότητα πτυχία των ΤΕΙ ή ΚΑΤΕΕ 
της χώρας ή ισότιμα της αλλοδαπής και εμπειρία σε θέ¬ 
ματα υποδομής και υποστήριξης της έρευνας που αποδει- 
κνϋεται από βεβαιώσεις σχετικής προϋπηρεσίας τους. 


9. Τα προσόντα πρόσληψης του Διοικητικού Προσωπι¬ 
κού ορίζονται ως εξής: 

α) Για το προσωπικό πανεπιστημιακής εκπαίδευσης 
(π.ε.): Πτυχίο ή δίπλωμα νομικών ή πολιτικών ή οικονομι¬ 
κών επιστημών ή κοινωνικών και ανθρωπιστικών επιστη¬ 
μών ή θετικών επιστημών. 

β) Για το προσωπικό τεχνολογικής εκπαίδευσης (τ.ε.): 
Πτυχίο ή δίπλωμα διοίκησης επιχειρήσεων ή λογιστικής 
ΤΕΙ ή ΚΑΤΕΕ ή ισότιμων σχολών της ημεδαπής ή αλλοδα¬ 
πής. 

Γ ια την πρόσληψη του παραπάνω προσωπικού π.ε. και 
τ.ε. συνεκτιμάται και η γνώση μιας των ξένων γλωσσών Αγ¬ 
γλικής, Γαλλικής, Γερμανικής που αποδεικνύεται από σχε¬ 
τικές βεβαιώσεις ή πιστοποιητικά ή με ειδική εξέταση. 

γ) Για το προσωπικό δευτεροβάθμιας εκπαίδευσης 
(δ ε.): Απολυτήριο γενικού λυκείου ή εξατάξιου γυμνασίου 
ή απολυτήριο τεχνικού επαγγελματικού λυκείου του τμή¬ 
ματος υπαλλήλων γραφείου (διοίκησης) ή λογιστηρίου. Ει¬ 
δικότερα οι προσλαμβανόμενοι για γραμματείς πρέπει να 
γνωρίζουν άριστα μία από τις γλώσσες, Αγγλική, Γαλλική, 
Γερμανική, τήρηση αλληλογραφίας και χειρισμό Η/Υ που 
διαπιστώνονται με ειδικές εξετάσεις. 

δ) Γ ία το Διοικητικό προσωπικό υποχρεωτικής εκπαί¬ 
δευσης (υ.ε.) Απολυτήριο τριταξίου γυμνασίου. 

10. Το έκτακτο προσωπικό προσλαμβάνεται για την κά¬ 
λυψη των αναγκών συγκεκριμένου έρογου. Η πρόσληψη 
γίνεται κατόπιν αποφάσεως του Διοικητικού Συμβουλίου, 
με σύμβαση έργου ή σύμβαση εργασίας ορισμένου χρό¬ 
νου , σύμφωνα με τις διατάξεις του Ν. 1514/1985 (Α. 13). 

Άρθρο 8 

Πόροι - Πηγές χρηματοδότησης. 

1. Πόροι του ινστιτούτου είναι: 

α) Επιχορηγήσεις από τον τακτικό προϋπολογισμό δη¬ 
μοσίων επενδύσεων του ΥΠΕΠΘ και άλλων Υπουρ¬ 
γείων. 

β) Χρηματοδοτήσεις και χορηγίες από διεθνείς οργανι¬ 
σμούς, ιδιωτικές επιχειρήσεις και ιδιώτες. 

γ) Δωρεές, κληρονομιές, κληροδοσίες και κάθε είδους 
τακτικές και έκτακτες εισφορές ημεδαπών ή αλλοδαπών 
φυσικών ή νομικών προσώπων. 

δ) Έσοδα από την παροχή υπηρεσιών, την εκτέλεση ή 
την αξιολόγηση ερευνητικών προγραμμάτων για λογαρια¬ 
σμό τρίτων ή την πώληση πνευματικών προϊόντων που πα¬ 
ράγει το Ινστιτούτο. 

ε) Έσοδα από την εγγραφή και συνδρομή μελών, σύμ¬ 
φωνα με το άρθρο 5 παρ. 8. 

στ) Τόκοι από καταθέσεις. 

ζ) Πρόσοδοι από την εκμετάλλευση της περιουσίας του 
Ινστιτούτου. 

η) Λοιπά πόσης φύσεως έσοδα. 

2. Πηγές χρηματοδότησης είναι: 

α) Το Υπουργείο Εθνικής Παιδείας και θρησκευμάτων 
με ποσό 10.000.000 δρχ. ετησίως στα λειτουργικά έξοδα 
του Ινστιτούτου και 15.000.000 δρχ. εφάπαξ χρηματοδό¬ 
τηση από τον προϋπολογισμό δημοσίων επενδύσεων για 

το κόστος της αναγκαίας υλικοτεχνικής υποδομής. 

β) Αλλοι φορείς που χορηγούν τους ανωτέρω αναφερό- 
μενους πόρους (άρθρο 8 παρ. 1). 

Αρθρο 9 

Διάρκεια. 

Το Ινστιτούτο θα λειτουργήσει για 10 έτη, μετά την πά¬ 
ροδο των οποίων επανεξετάζεται η σκοπιμότητα συνέχι¬ 
σης της λειτουργίας του με απόφαση του Διοικητικού Συμ¬ 
βουλίου η οποία λαμβάνεται πριν από την ημερομηνία λή¬ 
ξης της διάρκειας που προβλέπεται στο παρόν. 

Αρθρο 10 

Χώροι εγκατάστασης. 

Το Ινστιτούτο, μέχρις ότου αποκτήσει ιδιόκτητους χώ¬ 
ρους εγκατάστασης, λειτουργεί σε χώρους που ενοικιάζει 
ή που παραχωρούνται από άλλους φορείς. Ειδικώς κατά τα 
πρώτα πέντε έτη λειτουργίας το Ινστιτούτο εγκαθίσταται 
και λειτουργεί σε χώρους που διατίθενται από το Πάντειο 
Πανεπιστήμιο Κοινωνικών και Πολιτικών Επιστημών. 

Αρθρο 11 

Κόστος Λειτουργίας. 

Το ελάχιστο κόστος λειτουργίας του Ινστιτούτου ετη- 
σΐως εκτιμάται στο ποσό των 10 εκ. δρχ., αναλύεται δε ως 
εξής: 

α) Αμοιβές Προσωπικού (2 άτομα}: 

(1 Διοικ/κού Προσ/κού & 


1 Επιστ/κού Προσ/κού) 

4,8 

εκ. δρχ. 

β) Μετακινήσεις 

0,2 

1 εκ δρχ. 

γ) Πάγιες λειτουργικές δαπάνες 



(ΔΕΗ, ΟΤΕ, ΕΥΔΑΠ, Καθαρισμός) 

0,5 

εκ. δρχ. 

δ) Αναλώσιμα υλικά 

0,3 

εκ. δρχ. 

ε) Προμήθεια βιβλίων/συνδρομή 



δικτύων πληροφοριών 

0,5 

εκ. δρχ. 

στ) Διοργάνωση συνεδρίων, διαλέξεων 

1,0 

εκ. δρχ. 

ζ) Οργάνωση Βάσεων Δεδομένων 

0,4 

εκ. δρχ. 

η) Εκδόσεις 

1.5 

εκ. δρχ. 

ΣΥΝΟΛΟ 

10,0 

εκ. δρχ. 


Άρθρο 12 

Κόστος υλικοτεχνικής υποδομής. 

Το ελάχιστο κόστος της αναγκαίας αρχικής υλικοτεχνι- 
^κής υποδομής εκτιμάται στο ποσό των 15 εκ δρχ., αναλύε¬ 
ται δε ως ακολούθως; 

α) Αγορά Επίπλων (γραφεία, βιβλιοθήκες, καρέκλες)3 
εκ. δρχ. 

β) Αγορά εξοπλισμού 6 εκ. δρχ. 

γ) Προμήθεια βιβλίων 3 εκ. δρχ, 

δ) Προμήθεια υλικών 2 εκ. δρχ. 

ε) Βάσεις Δεδομένων 1 εκ. δρχ. 

15 εκ. δρχ. 


Άρθρο 13 

Οικονομική διαχείριση. 

1. Τα έσοδα του Ινστιτούτου, από οποιαδήποτε πηγή και 
αν προέρχονται, κατατίθενται σε λογαριασμό οποιοσδή¬ 
ποτε τράπεζας κράτους - μέλους της Ευρωπαϊκής Ένω¬ 
σης και η ανάληψη και διάθεσή τους γίνεται με ειδική 
εντολή του Διευθυντή ή εξουσιοδοτημένου από αυτόν 
υπάλληλο του Ινστιτούτου. 

2. Η οικονομική χρήση του Ινστιτούτου είναι ετήσια, αρ¬ 
χίζει απάτην 1η Ιανουαρίου και λήγει την 31η Δεκεμβρίου 
του Βίου έτους. Κατ’ εξαίρεση, η πρώτη διαχειριστική πε¬ 
ρίοδος αρχίζει από την ημέρα δημοσίευσης του παρόντος 
διατάγματος και παρατείνεται μέχρι την 31η Δεκεμβρίου 
του επόμενου έτους. 

3. Ο ετήσιος ισολογισμός του Ινστιτούτου καταρτίζεται 
με τη λήξη του οικονομικού έτους και συνοδεύεται από λε¬ 
πτομερή έκθεση του Δ.Σ. για τη διαχείριση και την οικονο¬ 
μική απόδοση των δραστηριοτήτων του κατά το οικονο¬ 
μικό έτος, καθώς και τις προβλέψεις για το μέλλον. 

Με τη λήξη του οικονομικού έτους καταρτίζεται ο προϋ¬ 
πολογισμός και το πρόγραμμα δραστηριοτήτων για το επό¬ 
μενο έτος. 

4. Ο ετήσιος έλεγχος των οικονομικών του Ινστιτούτου 
γίνεται από ορκωτό ελεγκτή τον οποίο ορίζει το Δ. Σ., σύμ¬ 
φωνα με τα προβλεπόμενα στο άρθρο 18 του Π.Δ. 226/ 
1992 (Α' 120). Ο ορκωτός ελεγκτής υποβάλλει το αργό¬ 
τερο μέχρι τέλους Ιουνίου, την έκθεση ελέγχου του στο 
Δ.Σ. και στον Υπουργό Εθνικής Παιδείας και θρησκευμά¬ 
των. Ο Υπουργός Εθνικής Παιδείας και θρησκευμάτων 
μπορεί να ζητήσει οποτεδήποτε έκτακτους ελέγχους της 
οικονομικής διαχείρισης και του προσωπικού του Ινστιτού¬ 
του, που διενεργούνται στην περίπτωση αυτή από Επιθε¬ 
ωρητή του Υπουργείου Οικονομικών. 

5. Οι δαπάνες ελέγχου βαρύνουν τον προϋπολογισμό 
του Ινστιτούτου. 

Αρθρο 14 
Βιβλία - Στοιχεία. 

1. Το Ινστιτούτο τηρεί υποχρεωτικά τα εξής βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων Δ.Σ. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη όλα 
τα έσοδα και έξοδα του Ινστιτούτου που πραγματοποιού¬ 
νται στη διάρκεια της χρήσης, 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από το 
Διευθυντή του Ινστιτούτου ή τον προϊστάμενο της Υπηρε¬ 
σίας Οικονομικής Διαχείρισης και Προσωπικού. 

2. Το Ινστιτούτο, εκτός από τα παραπάνω βιβλία και 
στοιχεία, τηρεί και όποια άλλα κρίνονται αναγκαία ή προ- 
βλέπονται από ειδικές διατάξεις. 

3. Όλα τα βιβλία και στοιχεία μπορούν να τηρούνται μη- 


ΣΥΝΟΛΟ 

χανογραφικά κατά τις εκάστοτε τεχνικές δυνατότητες, 
σύμφωνα με τις κείμενες διατάξεις. 

Αρθρο 15 

Διάλυση του Ινστιτούτου. 

Σε περίπτωση διάλυσης του Ινστιτούτου, για οποιοδή- 
ποτε λόγο, η εκκαθάριση εκτελείται από το Υπουργείο 
Εθνικής Παιδείας και θρησκευμάτων, σύμφωνα με την 
ισχΰουσα νομοθεσία. Η περιουσία του Ινστιτούτου διατί¬ 
θεται με απόφαση του Υπουργού Εθνικής Παιδείας και 
θρησκευμάτων. 

"Αρθρο 16 

Εσωτερικός Κανονισμός Λειτουργίας. 

1. Το Ινστιτούτο υποχρεούται, σύμφωνα με τις διατάξεις 
της τελευταίας περιόδου της παρ. 9 του άρθρου 17 του Ν. 
2083/1992 να εκδώσει, μέσα οε έξι (6) μήνες από τη συ¬ 
γκρότηση των οργάνων διοίκησής του, τον Εσωτερικό Κα¬ 
νονισμό Λειτουργίας του. 

Το Δ.Σ. συγκροτείται και λειτουργεί νόμιμα και με ελ¬ 
λιπή σύνθεση εφόσον τηρούνται οι περί απαρτίας και 
πλειοψηφίας κανόνες λειτουργίας του. 

Στον Υπουργό Εθνικής Παιδείας αναθέτουμε την δημο¬ 
σίευση και εκτέλεση του παρόντος. 

Αθήνα, 22 Δεκεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ ΑΛΕΞ. ΠΑΠΑΔΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 453 

Ίδρυοπ Γραφείου Πρωτοβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

Ι.α) Του άρθρου 6 παρ. 2 του Ν. 2043/19.5.92 (ΦΕΚ 
79/Α719.2.92), «Εποπτεία και διοίκηση της Πρωτοβάθ¬ 
μιας και Δευτεροβάθμιας Εκπαίδευσης κ.ά. διατάξεις». 


β) Τις διατάξεις του άρθρου 29Α του Ν. 1558/1985 
(ΦΕΚ 137 τ.Α') όπως αυτό προστέθηκε με το άρθρο 27 
του Ν. 2081/1992 (ΦΕΚ 154 τ.Α'). 

2. Την 169/8.6.95 γνώμη της Διεύθυνσης Πρωτοβάθ¬ 
μιας Εκπαίδευσης του Ν. Λάρισας. 

3. Το γεγονός ότι. από τις διατάξεις του παρόντος Δια¬ 
τάγματος, προκαλεΐται δαπάνη σε βάρος του Κρατικού 
Προϋπολογισμού ύψους 2.300.000 δραχμών περίπου για 
το τρέχον οικονομικά έτος και ύψους 4.144.000 δραχμών 
περίπου για καθένα από τα επόμενα οικονομικά έτη. 

Η ανωτέρω δαπάνη, καλύπτεται με τροποποίηση του 
κρατικού προϋπολογισμού και συγκεκριμένα με ισόποση 
αυξομείωσή του, ως ακολούθως: 

α) Αύξηση της πίστωσης του ΚΑΕ 1232 του Ε.Φ. 19- 
210 κατά δρχ. 81.400. 

β) Αύξηση της πίστωσης του ΚΑΕ 0237 του Ε.Φ. 19- 
210 κατά δρχ. 80.000. 

γ) Αύξηση της πίστωσης του ΚΑΕ 2279 του Ε.Φ. 081 
•Υπηρεσίες Περιφερειακού Δ/ντή» Νομαρχίας Λάρισας 
κατά δρχ. 2.138.600. 

δ) Μείωση της πίστωσης του ΚΑΕ 5184 του Ε.Φ. 19- 
220 κατά δρχ. 2.300.000 για την οποία έχει εκδοθεί η 
αριθ. 2065550/16.10.95 απόφαση του Υπουργού των Οι¬ 
κονομικών. 

4. Την 578/1995 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων και του Υπουργού Οικονομικών, απο¬ 
φασίζουμε: 

Αρθρο μόνο 

Ιδρύεται 5ο Γραφείο Πρωτοβάθμιας Εκπαίδευσης στο 
Νομό Λάρισας, από το σχολικό έτος 1995-96. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 15 Δεκεμβρίου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο* ΥΠΟΥΡΓΟΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.00” 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τπλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τπλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Τσμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

20.000 

Δρχ. 

1.000 

β) 

» 

» 


Β' 

» 

40.000 

» 

2.000 

ύ 

» 

» 

» 

Γ 

» 

10.000 

» 

500 

δ) 

» 

8 

* 

Δ’ 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

)» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

ι 

10.000 

» 

500 

θ) 


» 

» 

Αν. Ειδικού Δικαστηρίου 

» 

3.000 

» 

150 

0 

» 

» 

» 

Α.Ε. &Ε.Π.Ε. 

» 

210.000 

» 

10.500 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


::τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















